





URBROJ: 01-26/01-1-43
Zagreb, 02. listopada 2026.

Z  A  P  I  S  N  I  K


sa 7. sjednice Upravnog vijeća Doma za djecu i odrasle – žrtve obiteljskog nasilja „Duga – Zagreb“, održane online 28. kolovoza 2026. u 9:00, u Zagrebu, putem ZOOM aplikacije
 

PRISUTNI ČLANOVI :
· Ana Horvat Vuković
· Rada Borić
· Sanja Devčić
· Jelena Smirčić
· Maja Gergorić 

 
OSTALI  NAZOČNI:
      -  Dalibor Stanić, računovođa
      -  Željka Barić, ravnateljica
      -  Vida Ostojić, zapisničarka
      

Dnevni red: 

1. Usvajanje zapisnika sa 6. sjednice Upravnog vijeća održane 24. 07. 2026.;
2. Donošenje odluke o prethodnoj suglasnosti na Pravilnik o jednostavnoj nabavi
3. Razno


Sjednicu vodi predsjednica Upravnog vijeća Ana Horvat Vuković. Predsjednica pozdravlja sve prisutne i otvara 7. sjednicu Upravnog vijeća, te započinje s prvom točkom dnevnog reda.

I/	Usvajanje zapisnika sa 6. sjednice Upravnog vijeća održane 24.07.2026. 

Predsjednica podsjeća da je zapisnik poslan s pozivom. Stavlja na glasovanje zapisnik sa 6. sjednice Upravnog vijeća.


Nakon provedenog glasovanja utvrđuje se da je jednoglasno donesena sljedeća:


ODLUKA

Usvaja se zapisnik sa 6. sjednice Upravnoga vijeća u 2026. godini održane 24.07.2026.g.



II/    Donošenje odluke o prethodnoj suglasnosti na Pravilnik o jednostavnoj nabavi


Ravnateljica upoznaje članice da za pripremu i provedbu postupaka jednostavne nabave u skladu s novim Pravilnikom, ravnatelj Doma imenuje članove Stručnog povjerenstva sukladno Statutu Doma. Novost je da najmanje jedan član Stručnog povjerenstva mora imati važeći certifikat iz područja javne nabave. U Domu nemamo osobu koja ima važeći certifikat, a osnivač nije sklon mogućnosti aktiviranja vanjskog suradnika u tu svrhu. Osnivač nudi u tu svrhu svoju zaposlenicu/zaposlenika koji posjeduje važeći certifikat iz područja javne nabave. 
Ravnateljica najavljuje potrebu komuniciranja s nadležnim ministarstvom gospodarstva na temu izuzeća triju usluga iz razine jednostavne javne nabave: odvjetničke usluge, informatičke usluge i održavanje lifta. Limiti za ustanove prema naputku osnivača ostaju u razini onih koji su bili u prethodnom Zakonu o javnoj nabavi, tako da se povećava broj nabava za koje nije moguće tražiti samo jednu ponudu. Zbog tajnosti adrese skloništa nije prihvatljivo na godišnjoj razini potencijalno mijenjati ponuđače navedenih usluga isključivo prema kriteriju najpovoljnije ponude. Tajnost lokacije ali i sadržaj svih osobnih podataka žrtava i počinitelja nasilja u obitelji dovode navedene ponuđače u poziciju baratanja činjenicama koje za žrtvu mogu biti pogubne ako ih sazna počinitelj ili druge osobe bez povjerenja. 
Predsjednica i članica Borić uključuju se u raspravu te zajednički zaključuju da je osnovano tražiti izuzeće u nabavi navedenih usluga zbog specifične tajnost lokacije mjesta provedbe usluga. Članica Smirčić ističe da pravno formalno ugovor o tajnosti podataka do kojih dobavljač dolazi u obavljanju posla formalno štiti od otkrivanja adrese skloništa. Ipak jasno joj je da je rizik za širenje informacija značajno manji kada je izvođač godinama ista pravna osoba a ne više desetaka njih. Prva potreba za provođenje javne nabave je iduće godine u siječnju 2027. Ravnateljica najavljuje da ima dovoljno vremena te da će pregovarati s osnivačem i nadležnim ministarstvom i nadati najboljem razumijevanju.

Predsjednica stavlja na glasanje davanje suglasnosti na donošenje  Pravilnika o jednostavnoj nabavi.


 





ODLUKA

Donosi se odluka o prethodnoj suglasnosti na Pravilnik o jednostavnoj nabavi. 
 


 III/  Razno 

Voditaljica Odjela psihosocijalnog tretmana počinitelja nasilja u obitelji, članica Devčić,  iznosi podatke iz Odjela. Nikad nije bilo u ljetnom periodu toliko upućenih počinitelja na tretman, kao ovog ljeta. Na današnji dan je zaprimljeno od početka godine 50 predemeta. Prošle 2025.g. toliko ih je bilo u prosincu. Aktualno su aktivna tri grupna tretmana, 3 individualna tretmana, a tri su u pripremi u razdoblju rujan – listopad. Udio žena je 26%. Stiglo se do izjednačenja prekršajnih i kaznenih prijava. Ranijih godina je godišnje bilo do tri predmeta iz kaznene domene. Stručne djelatnice sa psihosocijalnog tretmana, iz skloništa i iz organiziranog stanovanja sudjelovat će kampanji u okviru 16 dana aktivizma protiv nasilja nad ženama, a koju organizira europska mreža za psihosocijalni tretman (WWP EN).

Ravnateljica iznosi podatke iz skloništa: na smještaju je 23 korisnika, od čega su 10 odraslih 13 djece. U najavi je dolazak  majke sa šestero djece zbog premještaja iz sigurnosnih razloga. Dan prije sjednice imali smo pet zahtjeva ukupno. Od preostalih četiri samo jedan je potencijalno izvediv pa očekujemo još jednu majku s djetetom. 
Ravnateljica informira da je u toku projekt s udrugom „Krugovi“ kroz koji je završena dvodnevna edukacija za stručnajkinje / stručnjake iz sustava socijalne skrbi. U tijeku su radionice za zaposlenike domova za starije na temu prepoznavanja znakova zlostavljanja starijih osoba i načina pružanja pomoći istima. Do kraja godine biti će održane još četiri radionice.

Sjednica završila u 9:45


ZAPISNIČARKA:
Vida Ostojić, administratorica


						PREDSJEDNICA  UPRAVNOG  VIJEĆA:
                                                                             Ana Horvat Vuković
